Diari Oficial de la Generalitat Valenciana


Sumari del DOGV 7498, del 02-04-2015 (2015/3035)

ORDE 5/2015 d'1 d'abril, de la Conselleria d'Hisenda i Administració Pública, per la qual es fixen les quantitats actualitzades per al càlcul de subvencions i bestretes per a gastos electorals, així com el límit dels que puguen realitzar els partits, coalicions o agrupacions que concórreguen a les eleccions a les Corts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/04/01/5/dof/vci/html**

### Dades del document

Número de DOGV
:   7498

Data del DOGV
:   02-04-2015

Secció del DOGV
:   I. DISPOSICIONS GENERALS

Número del document
:   2015/3035


Data del document
:   01-04-2015

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * legislació
    * finançament dels partits

ORDE 5/2015 d'1 d'abril, de la Conselleria d'Hisenda i Administració Pública, per la qual es fixen les quantitats actualitzades per al càlcul de subvencions i bestretes per a gastos electorals, així com el límit dels que puguen realitzar els partits, coalicions o agrupacions que concórreguen a les eleccions a les Corts. [2015/3035]  
Convocades pel president de la Generalitat, per mitjà del Decret 4/2015, de 30 de març, eleccions a les Corts, és procedent, per part de la Conselleria d'Hisenda i Administració Pública, dictar la norma legal que actualitze les quantitats assenyalades en els articles 40 i 41 de la Llei 1/1987, de 31 de març, Electoral Valenciana.  
Per això, i vistos els crèdits consignats en la Llei de Pressupostos per a este exercici, en compliment del mandat contingut en els preceptes abans assenyalats  
  
ORDENE  
  
Article primer. Límit de gastos  
1.1 Per als partits, federacions, coalicions o agrupacions d'electors que concórreguen només a les eleccions a les Corts, el límit de gastos per a cada un d'ells, per cada circumscripció on presenten candidatura, serà el que resulte de multiplicar per 0,26 euros, el nombre d'habitants de dret de la circumscripció.  
1.2. De conformitat amb el que disposa el paràgraf anterior, el límit de gastos que podran realitzar els partits, federacions, coalicions o agrupacions d'electors en cada una de les províncies que integren la Comunitat Valenciana, per a les pròximes eleccions, de conformitat amb el cens vigent de població, és el següent:  
  
Alacant: 485.793,88 euros.  
Castelló: 152.752,08 euros.  
València: 662.713,48 euros.  
  
Article segon. Límit de gastos en concurrència electoral  
En el cas que els partits, federacions, coalicions o agrupacions d'electors concórreguen simultàniament a les eleccions a les Corts i a les municipals, el límit dels esmentats gastos electorals serà l'establit en l'article 131.2 de la Llei Orgànica 5/1985, de 19 de juny, del Règim Electoral General.  
  
Article tercer. Bestretes de subvencions  
Les bestretes de subvencions previstes en l'article 42.1 de la Llei Electoral Valenciana, quedaran a disposició dels partits, federacions, coalicions o agrupacions d'electors, en aplicació del que disposa l'article 42.3 de la llei indicada, a partir del dia 29 d'abril de 2015.  
  
El procediment per a la seua solicitud serà l'assenyalat en l'article 42.2 de la Llei Electoral Valenciana.  
  
Article quart. Bases per al càlcul de les subvencions  
Les quantitats assenyalades en l'article 41.1 de la Llei 1/1987, de 31 de març, Electoral Valenciana, pel qual s'establixen les regles per a la subvenció per la Generalitat Valenciana dels gastos electorals, queden fixades en els imports següents:  
a) 12.786,29 euros per escó.   
b) 0,64 euros per vot aconseguit per cada candidatura que obtinga escó.  
c) 0,64 euros per cada vot aconseguit per cada candidatura que haja obtingut almenys el 3 per cent dels vots emesos vàlidament en l'àmbit de la Comunitat.  
  
DISPOSICIÓ ADDICIONAL   
  
Única. Aplicació pressupostària  
La gestió pressupostària i de gasto derivada de l'aplicació de la Llei de la Generalitat Valenciana 1/1987, de 31 de març, Electoral Valenciana, i d'esta orde es realitzarà amb càrrec a la secció 22, servici 02, centre gestor 03, programa 462.60 Processos Electorals i Consultes Populars, línia de subvenció T1643000 «Subvenció a partits polítics per a gastos electorals» dels Pressupostos de la Generalitat per a l'exercici 2015.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor el dia que es publique en el Diari Oficial de la Comunitat Valenciana.  
  
València, 1 d'abril de 2015  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI